alexandrainst/scandi-wiki huggingface dataset:
Compsocnemis

Compsocnemis er en slekt av biller som ligner smellere (Elateridae).

Utseende 
Middelsstore (ca. 10-15 millimeter), smale, gule eller oransje og svarte råtevedbiller. Hannen har kamformede antenner. Pronotum errektangulært, bredere enn langt, med litt uttrukne bakhjørner. Dekkvingene er smale og nesten jevnbrede, beina ganske tynne.

Levevis 
De fleste artene har larver som lever i død ved, men enkelte larver graver i jorden og lever på planterøtter.

Utbredelse 
Slekten forekommer i alle fall på Ny-Guinea.

Systematisk inndeling 
Noen av artene blir gjerne ført til slekten Fryanus.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Melasinae Fleming, 1821
 Stammen Melasini Fleming, 1821
 Understammen Compsocnemina Muona, 1993
 Slekten Compsocnemis Bonvouloir, 1871
 Compsocnemis albertisii Fleutiaux
 Compsocnemis antennalis (Fleutiaux, 1897)
 Compsocnemis bipartitus Bonvouloir
 Compsocnemis dohertyi Fleutiaux, 1899
 Compsocnemis gracilicornis (Fleutiaux, 1935)
 Compsocnemis japonicus Hisamatsu, 1957
 Compsocnemis maculata Bonvouloir
 Compsocnemis raffrayi Fleutiaux
 Compsocnemis speciosa Bonvouloir, 1872

Litteratur

Eksterne lenker 
 Bilde av Compsocnemis antennalis
 Bilde av Compsocnemis speciosa
 

Biller formelt beskrevet i 1871
Råtevedbiller
Hemiopsida

Hemiopsida er en slekt av biller som ligner smellere (Elateridae).

Utseende 
Middelsstore (6-8,5 millimeter), avlange, mørke råtevedbiller. Oversiden er fint hårete. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, trådformede. Brystskjoldet (pronotum) er avrundet firkantet, noe bredere enn langt, med litt tilbaketrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet. De har gjerne tydelige lengdestriper. Beina er temmelig korte.

Utbredelse 
Slekten forekommer over store deler av Jorda. Flest arter er det i Australia.

Systematisk inndeling  

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Macraulacinae Fleutiaux, 1922
 Stammen Echthrogasterini Cobos, 1964
 Slekten Hemiopsida W.J. MacLeay, 1872
 Hemiopsida atra (Schwarz, 1902)
 Hemiopsida expulsus (Bonvouloir, 1872)
 Hemiopsida kraatzii (Bonvouloir, 1875)
 Hemiopsida longicornis Lea, 1916 - Australia
 Hemiopsida mastersii W.J. Macleay, 1872
 Hemiopsida mediana Lea, 1916 - Australia
 Hemiopsida nanus Bonvouloir, 1875
 Hemiopsida nigricans (Bonvouloir, 1872)
 Hemiopsida nova (Bonvouloir, 1872) - Australia
 Hemiopsida robusta (Van Dyke, 1943) - Nord-Amerika
 Hemiopsida ventralis Lea, 1916 - Australia

Litteratur

Eksterne lenker 
 bugguide.net - bildedatabase over nordamerikanske insekter
 Bilde av Hemiopsida nova
 

Biller formelt beskrevet i 1870
Råtevedbiller
Stein Erik Westlie

Stein Erik Westlie (født 23. september 1958 i Sarpsborg) er en norsk politiker for Fremskrittspartiet, og mynthandler i Sarpsborg Mynthandel. Han er bystyrerepresentant i Sarpsborg kommune, hvor han er gruppeleder for FrP, opposisjonsleder og formannskapsmedlem.

Han har vært medlem i FrP siden 1986, og ble innvalgt som kommunerepresentant i Skjeberg kommune i 1987.

Westlie startet Sarpsborg Mynthandel i 1986.

Referanser

Eksterne lenker 
 

 
FrP-politikere i Østfold
Personer fra Sarpsborg kommune
VM i volleyball for kvinner 1978

VM i volleyball for kvinner 1978 (verdensmesterskapet i volleyball) ble arrangert i Sovjetunionen i 1978.

Sluttstilling

Referanser 

VM i volleyball
Internasjonale mesterskap i Sovjetunionen
Internasjonale mesterskap i 1978
Sport i Sovjetunionen i 1978
Volleyball i 1978
Volleyball i Latvia
Volleyball i Russland
Volleyball i Hviterussland
Bergtattfestivalen

Bergtattfestivalen er en norsk musikk-, kultur- og naturfestival som ble arrangert første gang i 2019 på Ekservollen i Luster, Vestland. Festivalen arrangeres av en gruppe private initiativtagere. Festivalen arrangeres den første helgen i juli hver år.

Festivalen varer i tre dager, fra torsdag til lørdag, og har i tillegg til konsertprogram et guidet turprogram på dagtid for gåturer i dal og fjell i forskjellige vanskelighetsgrader. Sommeren 2019 ble Bergtattfestivalen testet som et lukket pilotprosjekt, og fikk så god mottakelse at den første offisielle utgaven ble lansert for allmennheten september samme år, hvorpå den ble utsolgt på ett sekund . 

I 2020 og 2021 ble festivalen avlyst grunnet Koronapandemien. I denne perioden arrangerte festivalen minikonserter i Oslo som tilfredstilte kravene fra myndighetene, slik at de kunne opprettholde egen aktivitet og bidra til det samme for publikum, utelivsbransjen og artister. Senere har dette blitt til Bergtatt Sessions, et minikonsertkonsept som fremmer spennende artister på forskjellige utesteder rundt om i Oslo.

Fasiliteter 
Festivalen opererer med tre scener - Bergtattscenen (hovedscene) ved Lustrafjordens bredd, Bergheim, en nattklubb i et 100 år gammelt fjøs, og Bergescenen, en scene med utsikt over Lustrafjorden som ligger i en skråning 360 moh. på en hytteterrasse på Berge gård. 

Festivalområdet og hovedscenen ligger på Ekservollen, en liten plass ved vannkanten i tettstedet Luster. I tillegg brukes campingplassen Dalsøren Camping som overnattingsplass for deltakerne.

Artister

2019 (pilot) 
Festivalen ble i 2019 avholdt 5. - 6. juli.

  Daniel Kvammen
  Svømmebasseng
  Temporary
  Cavego
  Døssi
  Grandma's Tea Party
  Folk Flest
  Sandaker Danseklubb

2020-2021 
Festivalen ble avlyst i 2020 og 2021 grunnet Koronapandemien.

På planleggingsstadiet var følgende artister bekreftet:

  Ivan Ave
  Moyka
  Skaar
  Benedikt
  Folk Flest
  Bendik HK

Bergtatt Sessions 2020-2021 
Da festivalen ble avlyst i 2020 og 2021 arrangerte Bergtattfestivalen minikonserter i Oslo i tråd med retningslinjer.

 Linni
 Veps
  That Guy Espen

2022 
Festivalen ble i 2022 avholdt 30. juni - 2. juli.

  Todd Terje
  Metteson
  Niilas
  Goss (Avlyst grunnet flystreik)
  Beharie
  Bendik HK
  Ora The Molecule
  Whammyboy
  Bård Berg
  Giddygang
  han gaiden
  Folk Flest
  August Kann
  Emma Jensen

2023 
I 2023 blir festivalen avholdt 29. juni - 1. juli.

 Breakbot & Irfane
 Michelle Ullestad
 Konradsen
  Han Herman
 Goss
  Hannah Storm
  Drongo

Referanser 

Festivaler i Norge
Musikkfestivaler i Vestland
Etableringer i 2019
Kultur i Luster
Magnar Dalen

Magnar Dalen (født 24. juni 1963) er en norsk idrettsleder, langrennstrener og tidligere skiskytter. Han er sportssjef i Team Ragde Eiendom. Han er fra Austvatn i Nord-Odal kommune og bor Nälden i Sverige.

Biografi 
Magnar Dalen gikk på det norske laget som tok bronse i 3 × 7,5 km stafett i junior-VM i skiskyting i Antholz i 1983. Han gikk sammen med  og Gisle Fenne. Dalen gikk på Hedmarks lag som tok bronse i NM i skiskyting både i 1986 og 1988.

Dalen var sjefssmører for det norske langrennslandslaget i tre år før han var landslagssjef for Sveriges langrennslandslag fra 1998 til 2002. Han har vært lærer på skigymnaset i Järpen og landslagssjef for Finlands langrennslandslag fra 2006 til 2014. I 2010 mottok Dalen prisen Årets trener på den finske idrettsgallaen.

I 2014 begynte Dalen som sportssjef for langløpslaget som da het Team Centric og som seinere skiftet navn til Team Ragde Eiendom.

Referanser 

Norske langrennstrenere
Norske idrettsledere
Norske skiskyttere
Personer fra Nord-Odal kommune
Delphine Boël

Delphine av Belgia (Delphine Michèle Anne Marie Ghislaine av Sachsen-Coburg-Gotha, født 22. februar 1968 i Brussel) er en belgisk prinsesse, kunstner og kolorist, som arbeider med maling, video, skulpturer og neon. Hun er utenomekteskapelig datter av kong Albert II av Belgia, noe som ble påvist ved DNA-testing i januar 2020. Hun hadde tidligere adelstittelen jonkvrouw Boël, men ble etter søksmål mot det belgiske kongehuset 1. oktober 2020 tilkjent prinsessetittel for seg selv og sine to barn.

Biografi 
Boël er datter av baronesse Sybille de Selys Longchamps (født 1941) og (formelt, men altså ikke biologisk) jonkheer Jacques Boël, som var industrieier. Hun gikk på kostskole i England og Sveits, og har en Bachelor of Arts-grad fra Chelsea College of Arts. 

Hun var en del av utstillingen «Open Studios» i Great Western Studios i London fra 1992 til 2000, og har etter dette hatt utstillinger og prosjekter i mange land, som Belgia, Sverige, Frankrike og Italia.

Farskapssaken mot kong Albert II 
Den 19. oktober 1999 utga Mario Danneels en uautorisert biografi om kong Albert IIs kone, dronning Paola av Belgia. Boken het Paola, van 'la dolce vita' tot koningin, «Paola, fra 'la dolce vita' til dronning». Denne boken antydet at Albert II hadde en datter født utenfor ekteskap. Belgisk presse undersøkte denne saken videre, og i 2005 sa Boël at Albert II trolig var hennes far. Sybille de Selys Longchamps fortalte også at hun hadde et forhold til Albert II i 18 år, fra 1966 til 1984, mens han var gift med Paola. 

Hun stevnet Albert II for retten i juni 2013, for å ta DNA-test, men som konge var han da immun mot rettsforfølgning. Han abdiserte 21. juli 2013, og Boël stevnet ham på nytt for retten. I mars 2017 fant retten kravene hennes ubegrunnet, men i november 2018 kom en rettslig kjennelse som sa at Albert II måtte avgi DNA for å avgjøre farskapssaken. I Belgia er man ikke pliktig å avgi DNA, men dersom man nekter så regnes det som bevis på farskap. Albert anket i kassasjonsretten i januar 2019, men ankedomstolen i Brussel dømte i mai 2019 Albert til dagbøter på 5000 euro for hver dag han nekter å avgi DNA. Den 27. januar 2020 ble resultatet av DNA-testen kjent, og testen beviste at Boël var hans biologiske datter. Kong Albert uttalte via sin advokat at han aksepterer farskapet.

Referanser

Eksterne lenker 
 Offisiell hjemmeside

Belgiske kunstnere
Adelige belgiere
Personer fra Brussel
Sjokoladetrøffel

Sjokoladetrøffel er en konfekttype laget av myk sjokolademasse (såkalt ganache) bestående av sjokolade, fløte, smør, sukker eller honning og noen smakstilsetninger, for eksempel likør. Massen kan anvendes som fyll i praliner, rulles til baller som pudres med kakao eller dyppes i smeltet sjokolade. Navnet spiller på bitenes form, som minner om trøffelsoppen.

Galleri

Sjokolade
Arctic World Archive

Arctic World Archive (AWA) er et arkiv for sikker data bevaring på Svalbard øygruppen, ikke langt fra det Globale Frøhvelvet. Det inneholder data fra historiske og kulturelle formål fra flere land, i tilleg til all åpen kildekode hos Github. Data lagret i AWA er offline, sikker, robust og forventes å ha en levetid på mer enn 1 000 år, uten å være avhengig av elektrisitet eller kunstig klimatisering. Dette gjør datalagring bærekraftig, med en minimal miljøpåvirkning.

Beliggenhet 
Arctic World Archive ligger i en velholdt og sikker nedlagt kullgruve (Gruve nr. 3) som eies av Store Norske Spitsbergen Kulkompani (SNSK). SNSK har mer enn 100 års erfaring med utvikling og drift av gruver og infrastruktur på Svalbard og eies av Nærings- og fiskeridepartementet.

AWA ligger i sitt eget hvelv i sentrum av permafrosten, 300 meter inn i gruven og 300 meter under toppen av fjellet. Store Norske Spitsbergen Kulkompani (SNSK) er ansvarlig for drift og vedlikehold av hvelvet og gruven, inkludert sikkerhet og tilgangskontroll for AWA.

Tryggheten, sikkerheten og en isolert geografi utgjør det perfekte valget for plasseringen av et arkiv med slik verdifull informasjon. Kjølige og tørre forhold forlenger levetiden betydelig på lagrede data i AWA.

Se også
 Svalbard globale frøhvelv

Eksterne lenker
 

Arkiver i Norge
Byggverk på Svalbard
Etableringer i 2017
Eyatne Rizo

Eyatne Rizo Gómez (født 18. oktober 1995 i Havanna) er en cubansk profesjonell håndballspiller, som spiller for den franske klubben .

Hun ble tatt ut til å representere det cubanske landslaget under Håndball-VM 2015 i Danmark og Håndball-VM 2019 i Japan.

Referanser

Eksterne lenker
 

Cubanske håndballspillere
Spillere i Håndball-VM 2015 for kvinner
Spillere i Håndball-VM 2019 for kvinner
Håndballspillere for Fleury Loiret Handball
Personer fra Havanna
Scython

Scython er en slekt av biller som ligner smellere (Elateridae).

Utseende 
Avlange råtevedbiller. Disse artene kan være ganske fargerike.

Levevis 
Artene har larver som utvikler seg i død ved.

Utbredelse 
Slekten er kjent fra Laos i vest til Ny-Guinea i øst.

Systematisk inndeling  
Listen er trolig ufullstendig.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien linderåtevedbiller (Macraulacinae) Fleutiaux, 1922
 Stammen Macraulacini Fleutiaux, 1922
 Slekten Scython Laporte de Castelnau, 1835
 Scython bicolor Laporte de Castelnau, 1835
 Scython apicalis Bonvouloir, 1871
 Scython coloratus Bonvouloir, 1872
 Scython maculicollis Bonvouloir, 1872

Eksterne lenker 

 

Biller formelt beskrevet i 1835
Råtevedbiller
Microtrigonus

Microtrigonus er en slekt av biller som ligner smellere (Elateridae).

Utbredelse 
Slekten er utbredt i Sør-Amerika (Brasil, Fransk Guyana).

Systematisk inndeling 
Listen er ufullstendig.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien linderåtevedbiller (Macraulacinae) Fleutiaux, 1922
 Stammen Nematodini Leiter, 1976
 Slekten Microtrigonus Bonvouloir, 1872
 Microtrigonus antennalis Chassain, 2015 - Fransk Guyana 
 Microtrigonus compressicornis Bonvouloir, 1872 - Brasil
 Microtrigonus convexicollis Chassain, 2015 - Fransk Guyana
 Microtrigonus quadrifoveolatus Bonvouloir, 1872 - Brasil
 Microtrigonus semipartitus Bonvouloir, 1872 - Brasil
 Microtrigonus univittatus Bonvouloir, 1872 - Brasil

Referanser

Eksterne lenker 

 

Biller formelt beskrevet i 1872
Råtevedbiller
Namolius

Namolius er en slekt av biller som ligner smellere (Elateridae).

Utbredelse 
Slekten er utbredt i Sør-Amerika (Fransk Guyana).

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien linderåtevedbiller (Macraulacinae) Fleutiaux, 1922
 Stammen Orodotini Muona, 1993
 Slekten Namolius Bonvouloir, 1875
 Namolius castaneus Chassain, 2015 
 Namolius lacordairei Bonvouloir, 1875 - Fransk Guyana

Referanser

Eksterne lenker 

 

Biller formelt beskrevet i 1875
Råtevedbiller
Fransk Guyanas insekter
Maria Virik

Maria Virik (født 4. desember 1999) er en norsk padler fra Rykkinn som representerer Bærum Kajakklubb.

Hun vant 24 NM-gull i perioden 2015–2021. Hun vant kongepokalen i 2018 og 2020.

I 2021 ble hun tidenes første norske kvinne til å vinne i verdenscupen.

Medaljer i norske mesterskap

Se også 
 Norgesmesterskapet i enerkajakk
 Norgesmesterskapet i toerkajakk
 Norgesmesterskapet i firerkajakk

Referanser

Eksterne lenker 
 Profil på padling.juul.no

Norske padlere
Personer fra Bærum kommune
Kongepokalvinnere i padling
Maritim helikopterving

Maritim helikopterving (MHV) er en ving i Luftforsvaret, opprettet 1. januar 2020 på Bardufoss flystasjon. Den erstattet 139 Luftving.

Oppdrag 
Hovedoppdraget for MHV er helikopterstøtte til Sjøforsvaret med maritimt helikopter. Kystvakten skal støttes av 337 skvadron, mens 334 skvadron har ansvarsområde for helikopter på Marinens fregatter. Etter at NH90-kjøpet ble hevet i juni 2022, er vingens fremtid uavklart.

I tillegg skal vingen opprettholde drift av Bardufoss lufthavn, Luftforsvarets flygeskole og alliert trening, samt ivareta sikkerheten på Stasjonsgruppe Banak.

Organisasjon 
 334 skvadron (Haakonsvern orlogsstasjon)
 337 skvadron
 Luftforsvarets flygeskole
 Baseskvadron

Bakgrunn 
Bakgrunnen for navneendringen er at Bardufoss flystasjon ikke skal være en kampbase, slik som Evenes, Rygge og Ørland skal være.

Se også
 Marinens flygevåpen

Referanser

Avdelinger og forband i Luftforsvaret
Etableringer i 2020
Asbjørnsens gate (Ringerike)

Asbjørnsens gate (1-21, 2-14)) er ei gate på Nordsiden i Hønefoss.

Asbjørnsens gate går fra Hønengata, østover mot Randselva, og ender opp i Bekkegata. Gata krysser Ullerålsgata, og Prinsens gate er en stikkvei fra Asbjørnsens gate. Gata består av eneboliger og handel- og industribygg, og ligger cirka 79 meter over havet.  Bilia har adresse Asbjørnsens gate 21.

Bildegalleri

Referanser

Eksterne lenker 
 

Gater i Hønefoss
Marte Eirin Solhaug

Marte Eirin Solhaug (født 28. januar 1995) er en norsk padler og hundekjører. 
I padling representerer hun Asker Kajakklubb.

Hun har vunnet ni NM-gull i padling og sju NM-gull i hundekjøring. 
Hun vant kongepokalen i hundekjøring i 2018, 2020 og 2022.

Medaljer i norske mesterskap

Se også 
 Norgesmesterskapet i enerkajakk
 Norgesmesterskapet i toerkajakk
 Norgesmesterskapet i hundekjøring nordisk stil

Referanser

Eksterne lenker 
 Profil på padling.juul.no

Norske padlere
Norske hundekjørere
Kongepokalvinnere i hundekjøring
Personer fra Asker kommune
Gary Lewis

Gary Stevenson (født 30. november 1957), bedre kjent som Gary Lewis, er en skotsk skuespiller. Han har hatt roller i filmer som Billy Elliot, En dag uten krig, Gangs of New York, Eragon og Three and Out. I tillegg har han hatt større roller i tv-dramaene Supervolcano, Starz og i serien Outlander.

Biografi
Gary Lewis ble født Gary Stevenson den 30. november 1957 i Easterhouse i Glasgow. Han var mellombarn blant to søsken. Hans far var kobbersmed og hans mor jobbet i en lokal kjeksfabrikk. Etter at han sluttet på skolen hadde han en rekke jobber, blant annet som gatefeier og arbeid i et bibliotek. Lewis fullførte en samfunnsvitenskaplig utdanning ved Glasgow College of Technology (nå Glasgow Caledonian University) i 1983, og han bestemte seg senere for å satse på en karriere som skuespiller.

Referanser

Eksterne lenker 
 
 

Skotske skuespillere
Personer fra Glasgow
Erik Johannessen (fotballspiller født 1971)

Erik Johannessen (født 31. desember i Bergen i 1971) er en norsk tidligere fotballspiller.

Erik Johannessen gikk gradene i  der han etablerte seg i A-stallen i 1991.
Med back som posisjon tilbragte han syv sesonger i Branns A-stall før han gikk videre til naboklubben  foran 1998-sesongen.

Hans far Harald Johannessen spilte 140 kamper for Brann fra 1965 til 1971. Hans bror Tore Johannessen spilte håndball to sesonger i toppdivisjonen med Norrøna og har senere vært trener for damelaget til Tertnes.

Karriereoversikt

Referanser

Eksterne lenker 
 
 Profil hos Norges Fotballforbund

Norske fotballspillere
Fotballspillere for SK Brann
Fotballspillere for Åsane Fotball
Internettkjendis

En internettkjendis er en kjendis som har oppnåd eller utviklet sin berømmelse gjennom internett. Fremveksten av sosiale medier har hjulpet folk med å øke sitt rekkevidde til et globalt eller nasjonalt publikum, og folk som er kjent via sosiale medier blir ofte kallet påvirkere eller influensere. Internettkjendiser kan bli rekruttert av selskaper som bedriver markedsføring for å reklamere for produkter til sine tilhengere og følgere på sine sosiale plattformer. Internettkjendiser fungerer ofte som livsstilsguruer som fremmer en bestemt livsstil eller holdning. I denne rollen kan de være viktige pådrivere for trender i sjangere som mote, teknologi, videospill, politikk, musikk, sport og underholdning etc. De mest brukte sosiale plattformene er for eksempel YouTube, Instagram og TikTok.

Referanser 

Nettkultur
Mediepersonligheter
Aegus (s.str.) beauchenei

Aegus (s.str.) beauchenei er bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (ca. 20 millimeter), avlang, noe flat, blankt brun til svart hjortebille. Hannen har stort, bredt hode og sigdformede kjever. Disse har vanligvis en innoverrettet tann nær roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er nokså blankt, nokså tett og kraftig punktert. Hodet er ikke utvidet bak fasettøynene. Pronotum er avrundet rektangulært, mye bredere enn langt, innsnevret ved roten og ganske mye innbuktet foran, ganske tett punktert. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, kroppen er tett og kraftig punktert.

Levevis 
Som de fleste andre hjortebiller lever larvene i morken, død ved.

Utbredelse 
Arten er utbredt i det nordlige Myanmar, Vietnam og i det sørlige Kina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Aegini - omfatter bare én slekt:
 Slekten Aegus MacLeay, 1819 – ca. 210 arter
 Underslekten Aegus MacLeay, 1819 (i snever forstand)
 Aegus (s.str.) beauchenei Boileau, 1902

Eksterne lenker 
 Oversikt over artene
 Lucanidae du Monde, bilder av arten
 

Hjortebiller
Biller formelt beskrevet i 1902
Kinas insekter
Vietnams insekter
Myanmars insekter
Prismognathus nosei

Prismognathus nosei er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
Hannen er en middelsstor (ca. 25 millimeter), blank, rødbrun hjortebille. Kjevene er forholdsvis små, på innersiden fint tannede. Hodet er firkantet, med en skrå kjøl ("øyenbryn") over hvert fasettøye. Pronotum er tydelig innsnevret ved roten. Kroppen er blank, sparsomt punktert.

Levevis 
Larvene utvikler seg i råtne trestammer.

Utbredelse 
Arten er utbredt i Myanmar.

Systematisk inndeling 
Arten blir nå ofte plassert i slekten Cyclorasis.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prismognathus Motschulsky, 1860 – 29 arter
 Prismognathus nosei Nagai, 2000

Kilder 
 Oversikt over artene

Eksterne lenker 
 Lucanidae du monde - nettside om arten
 

Hjortebiller
Myanmars insekter
Biller formelt beskrevet i 2000
Nigidius bonneuilli

Nigidius bonneuilli er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (ca. 20 millimeter), avlang, flat, blank, svart hjortebille. Denne gruppen har ikke svært forstørrede kjever hos hannene, derimot har kjevene en oppoverrettet, krokformet lobe ("øre") ved roten. Hodet er avrundet trapesformet, bakhjørnene skarpe. Pannen er ganske flat, hodet er svært grovt og tett, men grunt punktert med en tverrfure mellom fasettøynene. Pronotum er rundet, bredere enn langt, svært blankt og grovt punktert. Dekkvingene har tydelige, svært grove punktrekker.

Utbredelse 
Arten er utbredt på Filippinene (Luzon, Mindoro).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Nigidiini
 Slekten Nigidius W.S. MacLeay, 1819 – 75 arter
 Nigidius bonneuilli Boileau, 1905

Eksterne lenker 
 
 Nettside om arten
 Bildegalleri

Hjortebiller
Biller formelt beskrevet i 1905
Filippinenes insekter